Държавен вестник, бр. 56, 2012 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  56
Член 10
1. Всички лични данни, които се разме­
нят, се използват единствено за целта и при 
условията, определени от страната, която ги 
предоставя и която може да поиска инфор­
мация за тяхната употреба. Предоставящата 
страна трябва да осигури актуалност на пре­
даваните данни, както и това, че предаването 
е необходимо и адекватно на целта, посочена 
от молещата страна.
2. Двете страни се уведомяват взаимно в 
момента на предоставянето на лични данни 
или преди това за целта, за която личните 
данни се предоставят, и за всички ограниче­
ния относно тяхното използване, заличаване 
или унищожаване, включително възможното 
ограничаване на достъпа при общи или спе­
циални условия. Там, където необходимостта 
от такова ограничение става известна след 
предоставянето, страните се информират вза­
имно за такива ограничения на по-късен етап.
3. Предоставящата страна определя срока 
за унищожаване на предадените лични дан­
ни в съответствие със своето национално 
законодателство. Предадените лични данни 
се унищожават, когато получаващата страна 
бъде информирана, че личните данни са съ­
брани или предоставени незаконосъобразно 
или че те са неточни или не е трябвало да 
бъдат предавани, или личните данни вече 
не са необходими за първоначално посо­
чената цел, освен ако не е налице изрично 
разрешение от предоставящата страна, че 
предоставените данни могат да се използват 
за други цели. Получаващата страна трябва 
да уведоми предоставящата страна относно 
унищожаването на всички предоставени 
лични данни.
4. Предоставени лични данни могат да 
бъдат разкривани на трети лица само въз 
основа на писменото съгласие на предоста­
вящата страна.
Член 11
1. Предоставянето и обменът на класифи­
цирана информация се осъществяват съгласно 
националното законодателство на страните.
2. Страните се съгласяват да осигурят 
защитата на обменяната между тях по си­
лата на това споразумение класифицирана 
информация.
3. В съответствие с тяхното национално 
законодателство компетентните органи при­
лагат всички подходящи мерки за защита 
на класифицираната информация, която се 
обменя по силата на това споразумение.
4. Всяка страна:
a) защитава и опазва класифицираната 
информация или материали, предадени на 
другата страна в рамките на това споразумение;
b) гарантира, че класифицираната инфор­
мация или материали, предадени от другата 
страна в рамките на това споразумение, 
запазват нивото на защита, определено от 
другата страна;
c) класифицирана информация или ма­
териали няма да се използват за други цели 
освен тези, определени от предоставящата 
страна, и тези, заради които е извършено 
предаването; компетентният орган, който 
предоставя информацията, писмено може да 
разреши нейното използване за други цели;
d) класифицирана информация или ма­
териали не се разкриват на трети лица без 
писменото съгласие на предоставящата страна.
5. Страните гарантират, че всички служи­
тели, които имат или може да имат достъп до 
горепосочените информация или материали 
при изпълнение на служебните им задълже­
ния или функции, притежават надлежното 
разрешение за достъп.
Член 12
Никоя от страните не може да разкрива 
конфиденциална информация, засягаща дру­
гата страна, нито да я предоставя на трета 
държава, освен ако не е получила съгласието 
на другата страна.
Член 13
Всяка страна има право да откаже сътруд­
ничество в случаите, които биха могли да 
застрашат нейния суверенитет, сигурност или 
национални интереси или са в противоречие 
с нейния правов ред. Отказът се съобщава на 
другата страна без забавяне.
Член 14
Комуникациите между страните се осъ­
ществяват на английски език.
Член 15
Компетентните органи на страните съв­
местно изработват процедурни правила за 
изпълнението на това споразумение.
Член 16
Това споразумение не засяга правата и за­
дълженията на страните, произтичащи от други 
международни договори, сключени от страните 
преди влизането в сила на това споразумение.
Член 17
Това споразумение влиза в сила от датата 
на последната от дипломатическите ноти, с 
които страните взаимно се уведомяват, че 
техните вътрешни законови изисквания за 
влизането му в сила са изпълнени.
Член 18
Това споразумение се сключва за срок 
от 3 години и автоматично се подновява за 
следващи тригодишни периоди, докато една 
от страните не уведоми писмено по дипло­